קסם בת הים

קסם בת הים (באנגלית: Mermaid Magic) היא סדרת טלוויזיה איטלקית-קנדית בהנפשה ממוחשבת, מסוגת פנטזיה, הרפתקאות וקומדיה, אשר הופקה על ידי Rainbow S.p.A בשיתוף Rai Kids והונפשה על ידי Bardel Entertainment ו-Rainbow CGI שבבעלותה. הסדרה נוצרה, הופקה ובוימה על ידי איג'יניו סטראפי, כאשר עוד לקחו חלק בביום ויקי לופז אמורס וגיא ברעלי, שמשמש גם כשואו-ראנר שלה. ג'ואן לי הייתה שותפה ליצירת הסדרה יחד עם בעלה סטראפי, כאשר היא גם המפיקה בפועל שלה יחד עם דניס בראצ'י, סטפנו פראטיני ופאולה ורדנלי. הכותבים של הסדרה הם ריץ' בארנס, ננסי כהן וסטיב קובין והיא הולחנה על ידי מתאו קורלו. לסדרה הופקו ביחד 20 פרקים באורך 22 דקות שמותאמים לגילאים 9–12, אשר התפרסו על גבי שתי עונות והופצו במדינות נבחרות בשירות הסטרימינג נטפליקס. העונה הראשונה, הכוללת עשרה פרקים, עלתה לשירות ב-22 באוגוסט 2024. הסדרה עוקבת אחר בנות הים מרלינדה הנסיכה וחברותיה סשה ונריסה, כשהן עוזבות את עולמן שבתוך הים ועוברות ליבשה על מנת להציל את ממלכתן התת-ימית מפני הפיראט האימתני ברברוסה ומפלצות הים שלו. מרלינדה – נסיכת בת ים בת שש עשרה. בעלת אופי אימפולסיבי שמעמיד אותה לעיתים קרובות בצרות. יש לה כוחות הידרוקינזיס. נריסה – בת ים בכוח העלית של ממלכת מרטרופיה. בת שמונה עשרה ואחת מחברותיה הטובות של מרלינדה, שתפקידה הוא גם להגן עליה. היא אמיצה, מיומנת ובעלת אופי נוקשה. יש לה כוחות חשמל. סשה – בת בים בגיל שש עשרה וחברתה הטובה ביותר של מרלינדה. חולמת להיות מפורסמת. בעלת כוחות הסוואה. טיילר – בן אדם בגיל 15. אחיה התאום של סיליה. הרפתקן שאוהב פיראטים. סיליה – בת אדם בגיל 15. אחותו התאומה של טיילר. מנהלת מרכז הצלה ימי ומטפלת ביצורי ים. אלכס – בן ים בכוח העלית של ממלכת מרטרופיה. מאוהב בנסיכה מרלינדה. פרד – בן אדם שלומד בכיתה של טיילר וסיליה. חוקר טכנולוגיה ובונה מכשירים מגניבים למען שמירה על הים. בו ג'וניור – חיית המחמד של סשה. המלך סיפורד – בן ים. מנהיג מרטרופיה ואביה של מרלינדה. המלכה קורליה – בת ים. מנהיגת מרטרופיה ואמה של מרלינדה. נעלמה וגורלה אינו ידוע. ברברוסה – פיראט שקולל על ידי נפטון. נבל שנחוש לכבוש את מרטרופיה למען שלטון נצחי. משתמש בפסולת רעילה על מנת ליצור מפלצות ים. מכשפת הים – מכשפה בעלת כישרון לחשים ושליטה בצמחי ים. איג'יניו סטראפי, מנכ"ל ומייסד חברת ההפקה האיטלקית Rainbow S.p.A, שיתף בספטמבר 2021 שסדרת הטלוויזיה המונפשת "פינוקיו וחברים" תהיה אחת מהפקות המונפשות האחרונות שיעבוד עליהן, מפני שהוא מעוניין להתמקד בלייב אקשן. עם זאת, המשיך סטראפי להתמקד בהפקות מונפשות, בין היתר הפקה זו, אותה יצר, הפיק וביים, שלפי דבריו זמן רב הוא רצה ליצור "גיבורות בנות ים שהן בו זמנית לוחמות". סטראפי שיתף שהוא רצה להפיק סדרה שעוסקת בבנות ים מפני "שהיא נקודת פתיחה טובה לדבר על אקולוגיה וסביבה", נושא שיש לו דגש רב בעלילה. אשתו של סטראפי ואשת מפתח בחברת ההפקה האיטלקית, ג'ואן לי, היא גם שותפה ליצירת הסדרה. לי היא גם המפיקה בפועל שלה יחד עם דניס בראצ'י, סטפנו פראטיני ופאולה ורדנלי. פיתוח סדרה זו נעשה יחד עם שירות הסטרימינג נטפליקס, אשר גם הפיץ אותה במדינות נבחרות ברחבי העולם. שירות הסטרימינג פנה לסטראפי שיפיק סדרת הנפשה נשית, שזו אחת מהמומחיות של החברה, שידועה בהפקה של "מועדון ווינX", וכך החלה העבודה על סדרה זו. זו לא הפעם הראשונה שנטפליקס משתפת פעולה עם סטראפי, אשר ידעו בחיבתו לשירות, לאחר שלקח חלק בהפקה ובהפצה של מספר פרויקטים שלו, ביניהם "עולם הווינX" ו"גורל: סאגת ווינX". שותפה נוספת להפקה היא Rai Kids שבבעלות רשת RAI, שבאיטליה הסדרה שודרה גם בערוציה בנוסף לנטפליקס. ההנפשה הממוחשבת של הסדרה נעשתה על ידי Bardel Entertainment הקנדי ו-Rainbow CGI האיטלקי שבבעלות Rainbow S.p.A. הכותבים של הסדרה הם ריץ' בארנס, ננסי כהן וסטיב קובין, והשואו-ראנר שלה הוא גיא ברעלי, שאף גם לקח חלק בביום בנוסף לסטראפי יחד עם ויקי לופז אמורס. הסדרה הוכרזה על ידי נטפליקס ב-9 ביוני 2022, לקראת פסטיבל סרטי האנימציה הבין-לאומי אנסי שהתרחש שבוע לאחר מכן, יחד עם פרויקטים אירופאים מונפשים נוספים שיופצו על ידיו. בריאיון שעשה באוגוסט 2022, סיפר סטראפי שהסדרה תכלול 20 פרקים ושתקציבה כמעל 20 מיליון אירו, כאשר חלק ממימונה הוא מהמנהל הכללי לקולנוע ואודיו-ויזואלי. במרץ 2023 נודע שפרקי הסדרה יתפרסו על גבי שתי עונות, כאשר כל עונה תכלול עשרה פרקים. בספטמבר 2023 ציין סטראפי שהסדרה תצא בין השנים 2024–2025, לצד הסדרות "גורמיטי: העידן החדש" ו"מועדון ווינX" שמופקות גם על ידיו. במרץ 2024 פורסם שהעונה הראשונה של הסדרה תעלה לנטפליקס במהלך הרבעון השלישי של שנת 2024, בתקופת הקיץ. לאחר שבתחילת יוני 2024 החלו להתפרסם תצוגות מקדימות מתוך הסדרה בעמודים שלה ברשתות החברתיות, פורסם ב-8 ביוני, במהלך יום האוקיינוסים העולמי, הטיזר הרשמי שלה ונודע שהיא תעלה לנטפליקס במהלך חודש אוגוסט. ב-10 ביוני 2024 הוכרז שהעונה הראשונה של הסדרה תעלה במלואה לשירות ב-22 באוגוסט. ב-19 ביולי 2024 פורסם טריילר הסדרה. כשהסדרה הוכרזה לראשונה ביוני 2022 נודע ששמה יהיה "קסם בת הים" ("Mermaid Magic"), לאחר מכן באוגוסט של אותה שנה סטראפי שיתף ששם זה הוא זמני. במרץ 2023 פורסם ששם הסדרה הוא "מרטרופוליס" ("Mertropolis"). שם זמני נוסף שהיה לסדרה הוא "מרלינדה: סוד האוקיינוס העמוק" ("Merlinda: The Secret of Deep Ocean"). ביוני 2023, במהלך פסטיבל סרטי האנימציה הבין-לאומי אנסי, הוצגה הסדרה בשם חדש, "בנות ים: קסם המעמקים" ("Mermaids: Magic of The Deep"). בסופו של דבר הסדרה קיבלה את השם בו היא הוכרזה לראשונה. הסדרה הולחנה על ידי מתאו קורלו. שיר הפתיחה, "Making Waves", בוצע בשפה האנגלית על ידי אשלי אלישה ובשפה האיטלקית על ידי אלאונורה סגלוסיו, רוזי מסינה ומיכלאנג'לו נארי. השיר הופק ונכתב על ידי דניאל מנדלמן יחד עם כתיבתה של סוואנה פיליאו. השירים "Shine and Glow", שמשמש כשיר שינוי הצורה, ו-"Home with You" הופקו ונכתבו גם על ידי מנדלמן, כאשר הם בוצעו בשפה האנגלית על ידי מיה מארי. מספר ימים לאחר השקת הסדרה, היא הייתה במקום הראשון בנטפליקס במעל 50 מדינות ברחבי העולם בקטגוריית סדרות הטלוויזיה לילדים הנצפות ביותר. בספטמבר 2024 נודע שמספר המדינות עלה ל-80, כאשר הסדרה נצפית על ידי קהל מגוון של ילדים, נערים והורים. לי בראון סקר את העונה הראשונה של הסדרה באתר "The Review Geek" והעניק לה 6.5 כוכבים מתוך 10. הוא שיבח בסקירה את העלילה, את הייחודיות של הדמויות הראשיות ואת הפרטים הקטנים בהנפשה. בספטמבר 2023 סטראפי שיתף שבהשראת הסדרה תהיה תוכנית רישוי שתכלול מוצרים שונים. במרץ 2024 שיתף מטאו אוליבטי, סמנכ"ל המכירות והאסטרטגיה של Rainbow S.p.A, שבין המוצרים שיהיו לסדרה יכללו מזון ממותג, צעצועים ופריטי בית ספר. ביריד Bologna Children's Book Fair שהתרחש באפריל 2024, הוצגו לראשונה מספר מוצרים של הסדרה, אשר כוללים חוברות פעילות וספרי מדבקות. לסדרה יש עמודים ברשתות החברתיות פייסבוק, אינסטגרם וטיקטוק, ואף יש לה ערוץ יוטיוב. כמו כן לסדרה יש אתר רשמי שכולל סרטונים, פעילויות, מידע על הדמויות ובלוג. אתר האינטרנט הרשמי של קסם בת הים קסם בת הים, ברשת החברתית פייסבוק קסם בת הים, ברשת החברתית אינסטגרם קסם בת הים, ברשת החברתית טיקטוק קסם בת הים, סרטונים בערוץ היוטיוב "קסם בת הים", במסד הנתונים הקולנועיים IMDb (באנגלית) "קסם בת הים", באתר נטפליקס "קסם בת הים", באתר Rotten Tomatoes (באנגלית) פרנצ'סקה פיירלאוני, Straffi, Per Winx reboot animato e film live action, באתר Agenzia Nazionale Stampa Associata‏, 6 בנובמבר 2022 איירין רוזיניולי, MERMAID MAGIC, PRIMA IMMAGINE E TRAMA DELLA NUOVA SERIE DAI CREATORI DELLE WINX, באתר Imperoland‏, 25 במרץ 2024 אירן רוזינולי, WINX CLUB, IGINIO STRAFFI VORREBBE REALIZZARE UN FILM LIVE ACTION, באתר Imperoland‏, 15 בספטמבר 2021 דייוויד פפיני, "La mia ultima magia: i Gormiti prendono vita", באתר QN Quotidiano Nazionale‏, 21 בנובמבר 2023 מקס גולדברט, Netflix Unveils Eight-Strong Euro Animation Slate Including ‘Klaus’ Follow-Up, ‘A Christmas Carol’ & Richard Curtis Adaptation – Annecy, באתר Deadline Hollywood‏, 9 ביוני 2022 קריסטין בזוזנובסקי, Mermaid Magic Set For Netflix Debut In August, באתר TVKIDS‏, 10 ביוני 2024 Total Licensing Summer 24 - עמוד 68, 7 במאי 2024 אלסנדרה מנזאני, Iginio Straffi, "Io, Walt Disney italiano. Grazie alle Winx ho creato un impero", באתר Libero‏, 29 באוגוסט 2024 מריאנה סיארנטה, Mermaid Magic, record per la serie di Iginio Straffi sulle sirene ambientaliste: è la più vista in 50 Paesi, באתר Today‏, 27 באוגוסט 2024 פתיח הסדרה, באתר יוטיוב, 17 ביוני 2024 ג'נארו מרקו דואלו, Iginio Straffi, il Walt Disney italiano: Il mio Pinocchio è in un mondo con troppi smartphone, באתר Fanpage.it‏, 17 בספטמבר 2021 francy279‏, RAI KIDS – LE NOVITA’ PER LA STAGIONE 2024 – 2025: ARRIVANO “GORMITI – THE NEW ERA”, ALEX PLAYER E MINIEROI DELLA FORESTA, באתר SpettacoloMusicaSport‏, 20 ביולי 2024 מרצדס מיליגן, Netflix Sets Bold Slate of Animation from Europe Ahead of Annecy, באתר Animation Magazine‏, 9 ביוני 2022 Reel Animation 24 - Rainbow CGI, באתר יוטיוב, 9 בספטמבר 2024 מרצדס מיליגן, New ‘Mermaid Magic’ Series from ‘Winx’ Creator Swims to Netflix, באתר Animation Magazine‏, 8 ביוני 2024 Cover Story: Rainbow-Colorado Film, una sinergia vincente - עמוד 20‏, 30 באוגוסט 2022 מרטרופוליס, באתר Rainbow S.p.A אנה קארוגטי, Iginio Straffi on Rainbow Group Investments, באתר TVKIDS‏, 29 בספטמבר 2023 Licensing Magazine March 2024 - עמוד 28, 29 במרץ 2024 ללו נאסו, Dalle Winx al Fabbricante di Lacrime: perché Iginio Straffi è primo su Netflix, באתר Il Sole 24 Ore‏, 5 במאי 2024 קריסטין בזוזנובסקי, Rainbow’s Iginio Straffi Talks Winx Club Reboot, The Tearsmith Success, באתר TVKIDS‏, 17 במאי 2024 קסם בת הים, ברשת החברתית פייסבוק קסם בת הים, ברשת החברתית אינסטגרם קסם בת הים, ביישום טיקטוק הכרזה על הסדרה, ברשת החברתית פייסבוק, 8 ביוני 2024 טיזר הסדרה, באתר יוטיוב, 8 ביוני 2024 טריילר הסדרה, באתר יוטיוב, 19 ביולי 2024 אילריה רברינו, Iginio Straffi, il Re Mida degli schermi: “Così i nuovi Gormiti e le sirene salveranno il mondo (del cinema)”, באתר הוליווד ריפורטר, 25 בספטמבר 2023 תמונה מתוך הפסטיבל, ברשת החברתית אינסטגרם, 14 ביוני 2023 פוסט של דניאל מנדלמן, ברשת החברתית אינסטגרם, 5 ביולי 2024 Mermaid Magic, באתר Genius צוות האתר, Iginio Straffi: "Obiettivo raddoppiare il fatturato, ecco come faremo", באתר Affaritaliani.it‏, 5 בספטמבר 2024 לי בראון, Mermaid Magic Season 1 Review – Fantastical adventures under (and above) the sea, באתר The Review Geek‏, 22 באוגוסט 2024 תמונות של מוצרים מתוך היריד, ברשת החברתית אינסטגרם, 10 באפריל 2024 סרטונים בערוץ של קסם בת הים, באתר יוטיוב * אתר האינטרנט הרשמי של קסם בת הים